system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Sorin Titel.
assistant
Sorin Titel (7 decembrie 1935, Margina, județul interbelic Timiș - 17 ianuarie 1985) a fost un eseist, romancier și scriitor român contemporan.

Biografie 
Sorin Titel se naște pe 7 decembrie 1935 în comuna Margina. Este fiul lui Iosif Titel, notar și licențiat în Drept și al Corneliei, casnică. Între 1946-1953 face liceul la Lugoj și Caransebeș după terminarea căruia intră la Facultatea de Cinematografie din București. Un an mai târziu se transferă de la regie cinematografică la Facultatea de Filologie, în anul al doilea după ce dă examene de diferență. În 1956 este însă exmatriculat pentru că se solidarizează cu mișcările studenților din Ungaria. Va fi reînmatriculat în 1957 la Cluj dar numai pentru o lună.

Pe plan literar debutează în 1957 cu schița Drumul în revista Tânărul scriitor. În 1963 publică primul său volum de schițe, Copacul. Scrie numeroase schițe, povestiri, romane, eseuri.

Între 1958-1964 ocupă postul de profesor suplinitor de limba română la Caransebeș și în satul Cârpa (azi, Valea Timișului). În 1961 revine la facultatea de filologie în anul al IV-lea, la cursuri fără frecvență. Va absolvi facultatea abia în 1964. Între 1964-1971 este redactor la revista Scrisul bănățean din Timișoara (transformată ulterior în Orizont). Publică acum mai multe romane, și își consolidează poziția în Uniunea Scriitorilor, unde nu a deținut nici o funcție. În 1971 se mută la București, unde devine redactor la revista România literară.

În data de 17 ianuarie 1985 survine moartea sa prematură, în urma declanșării unei boli necruțătoare și este înmormântat la Cimitirul Bellu.

Opere publicate 

Copacul, schițe, Editura pentru literatură, București, 1963
Reîntoarcerea posibilă, roman, Editura pentru literatură, București, 1966
Valsuri nobile și sentimentale, povestiri, Editura pentru literatură, București, 1967
Dejunul pe iarbă, roman, Editura pentru literatură, București, 1968
Noaptea inocenților, nuvele, Editura Cartea Românească, București, 1970
Lunga călătorie a prizonierului, roman, Editura Cartea Românească, București, 1971 - tradus în limba franceză de Marie France Ionesco, fiica dramaturgului Eugen Ionesco, apoi și în limbile olandeză și poloneză
Țara îndepărtată, roman, Editura Eminescu, București, 1974. ( Premiul Asociației Scriitorilor din București, primul volum dintr-o tetralogie romanescă, ce avea să mai includă romanele Pasărea și umbra, Clipa cea repede și Femeie, iată fiul tău ). 
Herman Melville. Fascinația mării, eseu, Editura Albatros, București, 1975
Pasiunea lecturii, eseu, Editura Facla, Timișoara, 1976
Pasărea și umbra, roman, Editura Eminescu, București, 1977
Clipa cea repede, roman, Editura Eminescu, București, 1979
Femeie, iată fiul tău, roman, Editura Cartea Românească, București, 1983, distins cu Premiul Academiei Române și cel al Uniunii Scriitorilor
În căutarea lui Cehov și alte eseuri, Editura Cartea Românească, București, 1984
Melancolie, roman neterminat, Editura Cartea Româneasca, București, 1988
Bucătăria de vară, scenarii cinematografice, Editura Marineasa, Timișoara, 1997
Opere, vol.I: Schițe și povestiri;vol.II:Nuvele.Romane,text stabilit,cronologie,note,comentarii,variante și repere critice de Cristina Balinte, prefață de Eugen Simion, Ed. Fundației Naționale pentru Știință și Artă & Univers enciclopedic, București, 2005

Scenarii de film 
 Iarba verde de acasă (1977)

Note

Bibliografie 
 Titel, Iosif - Viața lui Sorin Titel, Editura Cartea Românească, București, 1991
 Racheru, Adrian Dinu - Sorin Titel-Scriitorul și umbra, Reșița, Editura Timpul, 1995 
 Cruceanu, Ada D. - Porunca fiului: eseu asupra prozei lui Sorin Titel, Editura Hestia, Timișoara, 1997
 Lasconi, Elisabeta - Oglinda aburită, oglinda lucioasă sau Sorin Titel: universul creației, Editura Amarcord, Timișoara, 2000
 Roșca, Elisabeta - Sorin Titel: ciclul bănățean, Editura Univers, București, 2000
 Vighi, Daniel - Sorin Titel, Micromonografie critică, Editura Aula, Brașov, 2000

Legături externe 
 Caransebes.ro - Sorin Titel

Nașteri în 1935
Nașteri pe 7 decembrie
Decese în 1985
Decese pe 17 ianuarie
Bănățeni
Eseiști români
Înmormântări în Cimitirul Bellu
Oameni din județul interbelic Timiș-Torontal
Oniriști români
Prozatori români
Romancieri români
Scriitori români din secolul al XX-lea
Suprarealism
Suprarealismul românesc
Suprarealiști români